12.6.2023
MT
Il-Ġurnal Uffiċjali tal-Unjoni Ewropea
C 205/39
4.
Ir-raba’ motiv ibbażat fuq il-ksur tal-ftehim qafas iffirmat bejn l-Awtorità tal-Ħatra tal-Qorti tal-Ġustizzja u r-rikorrenti li jipprovdi li d-deċiżjonijiet tal-Awtorità tal-Ħatra li jikkonċernaw lil organizzazzjoni sindakali jew professjonali rappreżentattiva u firmatarja għall-imsemmi ftehim ma jistgħux jiġu adottati mingħajr ma jkun jaf ir-Reġistratur, kif ġara f’dan il-każ.
Rikors ippreżentat fit-18 ta’ April 2023 – Kivikoski et vs Il-Kunsill (Kawża T-202/23) (2023/C 205/44) Lingwa tal-kawża: il-Franċiż Partijiet Rikorrenti: Ville Kivikoski (Wezembeek-Oppem, il-Belġju), Ottavia Maffia (Brussell, il-Belġju), Peter Pristovnik (Brussell) (rappreżentant: N. de Montigny, avukata) Konvenut: Il-Kunsill tal-Unjoni Ewropea Talbiet Ir-rikorrenti jitolbu li l-Qorti Ġenerali jogħġobha: — tannulla d-deċiżjoni tat-13 ta’ Lulju 2022; — tannulla, se fejn meħtieġ, inkwantu timmotiva d-deċiżjoni tat-13 ta’ Lulju 2022, id-deċiżjoni ta’ ċaħda tal-ilment datata t-2 ta’ Frar 2023; — tikkundanna lill-konvenut għall-ispejjeż.
Motivi u argumenti prinċipali Insostenn tar-rikors tagħhom kontra d-deċiżjoni tas-Segretarju Ġenerali tal-Kunsill tat-13 ta’ Lulju 2022 li ma tagħtihomx promozzjoni abbażi tal-proċedura ta’ promozzjoni 2022, ir-rikorrenti jinvokaw żewġ motivi. 1.
L-ewwel motiv huwa bbażat fuq l-illegalità tad-deċiżjoni kkontestata sa fejn din hija msejsa fuq applikazzjoni żbaljata tar-regoli u tar-rati statutorji applikabbli fil-qasam tal-promozzjoni, li tikser ir-Regoli tal-Persunal tal-Unjoni Ewropea u kkawżat telf serju ta’ opportunità li dawn ikunu jistgħu jiġu promossi għall-grad AST 8. 2.
It-tieni motiv huwa bbażat fuq ksur tal-prinċipji ta’ prevedibbiltà u ta’ ċertezza legali u fuq il-fatt li huma sostnew inugwaljanza fit-trattament illegali, ibbażata fuq l-appartenenza tagħhom għall-grad AST 7, li ma hijiex prevista mil-leġiżlatur.